Ballot (automóbil)

Ballot foi un fabricante francés, inicialmente de motores, que tamén fabricou automóbiles entre 1919 e 1932. Ernest Ballot fíxose coñecido como deseñador de motores fiables. Axudou a Ettore Bugatti no desenvolvemento dos seus primeiros motores.

 Orixes 
Ernest Ballot e Julien Faivre fundaron a súa empresa no Boulevard Brune, no centro sur de París en 1905. O irmán de Ernest Ballot, Albert, tamén estivo implicado no inicio da vida da empresa.Ballot  (Daniel Cabart and Gautam Sen, pub Dalton Watson 2019).> Ernest Ballot era un antigo oficial naval, o que explica a "áncora" que figuraba nos distintivos dos coches.

Antes da Primeira Guerra Mundial a fábrica concentrábase nos motores mariños e industriais, e dende 1910 ou 1911 tamén ofreceron motores de automóbil.

A empresa refundouse como Etablissements Ballot SA en 1910.

 Éxitos deportivos 
Hai poucos indicios de que o propio Ernest Ballot se interesase polos automóbiles ata decembro de 1918. Ese foi o mes no que mantivo unha conversación significativa con René Thomas, un piloto de carreiras líder que gañara a carreira das 500 Millas de Indianápolis de 1914 pilotando un Delage. Ballot foi convencido de construír catro coches de 4,8 litros que levarían o nome de "Ballot" e competirían na seguinte carreira da Indy 500, prevista para o 30 de maio de 1919. O enxeñeiro Ernest Henry que xa traballara na preparación de coches Peugeot para a súa exitosa participación na carreira das 500 Millas de Indianápolis de 1914. Un vehículo de Ballot pilotado por René Thomas tamén quedou segundo na Targa Florio de 1919. Ballot animouse o suficiente para regresar o ano seguinte, e na carreira das 500 Millas de Indianápolis de 1920 un Ballot pilotado por René Thomas terminou en segundo lugar: os Ballots tamén ocuparon o quinto e o sétimo posto. Ralph DePalma, un campión nacional estadounidense e gañador das 500 Millas de Indianápolis de 1915, pilotou un Ballot para gañar o Elgin Trophy de 1920.

Seguiron máis éxitos, a ambos os dous lados do Atlántico. DePalma quedou segundo no Gran Premio de Francia de 1921 e o piloto francés Jules Goux terminou terceiro. Goux gañou o Gran Premio de Italia inaugural en Brescia, Italia en 1921, pilotando un Ballot. O segundo lugar foi o líder do equipo Jean Chassagne nun coche irmán, un ano antes, en 1920, Chassagne fixo a volta rápida do ano no BARC en Brooklands nun Ballot de 4,9 litros, quedando de novo segundo. Un Ballot cun motor de 4,9 litros de oito cilindros en liña competiu no Gran Premio de Francia de 1921.

 Coches de estrada 

Ademais dos motores de carreiras, a compañía fabricou unha gama de motores de estrada que se instalaron nos seus propios coches de produción.

O primeiro dos coches de estrada propios de Ballot foi o Ballot deportivo de 2 litros de 1921. En 1923 seguiu a Ballot 2 LT e unha versión deportiva, Ballot 2 LTS. 
No momento do 19º Salón do Automóbil de París en outubro de 1924, Ballot estableceuse no mercado como produtor de coches caros para estrada con un rendemento espectacular. O turismo deportivo de 2 litros volveu aparecer no stand do fabricante no salón. O coche aínda usaba un motor de catro cilindros con árbore de levas en cabeza de 1.994 cc, e tiña unha distancia entre eixes de 3110 mm.. Tiña un prezo sen carrozaría de 33.000 francos. Ballot tamén incluía unha versión con carrozaría "Torpedo" en 46.000 francos.

Desde 1927 utilizáronse motores de oito cilindros.

 Capítulo final 
En 1931 a empresa foi absorvida por Hispano-Suiza. A decadencia foi rápida: o último modelo era practicamente un Hispano-Suiza, e Ballot só proporcionou o chasis. Ballot pechou en 1932.

 Modelos principais 
 2LS: coche deportivo, 4 cilindros 1944 cc, dobre árbore de levas en cabeza, motor de 4 válvulas por cilindro
 2LT: tourer, variante de leva única do 2LS
 2LTS: variante do 2LT, con motor máis afinado
 RH: presentado en 1927 con motor de 2874 cc de 8 cilindros e de leva única.
 RH3: 1929–1932, RH con motor de 3049 cc.
 HS26: modelo presentado tras a adquisición de Hispano-Suiza, tamén coñecido como Hispano-Suiza Junior, motor de seis cilindros de 4580 cc

Notas

Véxase tamén

Bibliografía

Outros artigos

Ligazóns externas
 Company history at RitzSite
 https://web.archive.org/web/20040821042643/http://vea.qc.ca/vea/marques1/ballot.htm
 Memories of the 1921 French Grand Prix relating to the Ballot racer  

Categoría:Fabricantes de automóbiles de Francia